CELEX: 62017TN0439
Language: mt
Date: 2017-07-14 00:00:00
Title: Kawża T-439/17: Rikors ippreżentat fl-14 ta’ Lulju 2017 – Yellow Window vs EIGE

9.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/15
            
         Rikors ippreżentat fl-14 ta’ Lulju 2017 – Yellow Window vs EIGE
   (Kawża T-439/17)
   (2017/C 338/16)
   Lingwa tal-kawża: l-Ingliż
   
      Partijiet
   
   
      Rikorrenti: Yellow Window (Antwerpen, il-Belġju) (rappreżentant: M. Velardo, avukat)
   
      Konvenut: L-Istitut Ewropew għall-Ugwaljanza bejn is-Sess (EIGE)
   
      Talbiet
   
   
               —
            
            
               tannulla d-deċiżjoni kkontestata tat-8 ta’ Mejju 2017, li ma għażiltx l-offerta mressqa mir-rikorrenti fil-proċedura EIGE/2017/OPER/04 “Mutilazzjoni ġenitali femminili: evalwazzjoni ta’ bniet f’riskju”, kif ukoll id-deċiżjoni sussegwenti li tagħżel l-offerta ta’ offerent ieħor u li tagħti l-kuntratt lil dan tal-aħħar;
            
         
               —
            
            
               tikkundanna lill-konvenut iħallas kumpens għad-dannu subit mir-rikorrenti kif ukoll li jħallas interessi ta’ 8 % jew, sussidjarjament, iħallas kumpens kif ukoll interessi ta’ 8 %;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv, ibbażat fuq il-ksur tal-prinċipju ta’ ugwaljanza fit-trattament, tal-prinċipju ta’ trasparenza, tal-prinċipju ta’ aġir bi prudenza, tal-obbligu li tiġi rrispettata l-kunfidenzjalità u bbażat fuq l-iżball manifest ta’ evalwazzjoni.
            
         
               2.
            
            
               It-tieni motiv, ibbażat fuq l-inkoerenza tal-motivi, il-ksur tal-prinċipju ta’ proporzjonalità fl-evalwazzjoni tal-offerta tar-rikorrenti.
            
         
               3.
            
            
               It-tielet motiv, ibbażat fuq il-ksur tad-dritt għal amministrazzjoni tajba.